সেরেব্রাম মাঝামাঝি একটা জায়গায় চিরের কারণে দুইভাগে বিভক্ত হয়ে গেছে। চিরের কারণে বিভক্ত সেরেব্রামের প্রতিটি ভাগকে বলা হয় হেমিস্ফিয়ার। এই চির দিয়ে আলাদা হওয়া সত্ত্বেও সেরেব্রামের হেমিস্ফিয়াররা পরস্পর ঘনিষ্ঠ যোগাযোগ রাখে একদলা মোটা স্নায়ুর সংযোগে। ‘একদলা’ বললেও আসলে দুইশ থেকে আড়াইশ স্নায়ুতন্তু এই যোগাযোগটা রক্ষা করে, যাদেরকে ডাকা হয় করপাস ক্যালুসাম নামে। দুই হেমিস্ফিয়ারকে একে অন্যের আয়না-প্রতিবিম্ব মনে হলেও আসলে কিন্তু তারা ভিন্ন। যেমন দেখা যায় যে বাম হেমিস্ফিয়ার শব্দ তৈরির ক্ষমতা ধারণ করে। অন্যদিকে ডান হেমিস্ফিয়ার যুক্তিচিন্তা করার দক্ষতা নিয়ন্ত্রণ করে।